Vremenska preciznost je napravila od vas i vašeg partnera
najozloglašenije pljačkaše banaka na zapadu.
Sada ćete morati da je iskoristite da biste pobegli iz zatvora.
U dogovoreno vreme šetaćete dvorištem, blizu električne ograde.
Vaš partner će vam dati svetlosni signal,
i tačno 45 sekundi nakon toga,
desiće se kratki spoj na ogradi.
Ona će se automatski restartovati nakon sekunde ili dve,
ali dokle god se krećete brzo,
bićete slobodni.
Onda primećujete,
na svoj užas,
da vam je sat polomljen,
i nemate vremena da ga popravite.
Dolazi signal,
i ako napravite i najmanju grešku u brojanju tih 45 sekundi,
bićete sprženi.
Pretražujući džepove,
pronalazite nešto što bi vam moglo pomoći:
upaljač i dva fitilja koje ste ranije napravili u okviru zatvorskog programa.
Svaki fitilj je dugačko zapaljivo uže,
koje se može zapaliti sa obe strane i gori tačno jedan minut.
Problem je što, iako izgledaju isto,
fitilji neće goreti jednako,
tako da, ako jedan presečete na pola, na primer,
jedan kraj može duže goreti od drugog.
Vaš partner će dati signal za koji minut,
i vi ćete morati da delujete.
Kako možete da iskoristite dva fitilja i upaljač za merenje tačno 45 sekundi?
Pauzirajte video da biste smislili.
Odgovor za 3.
Odgovor za 2.
Odgovor za 1.
Dužina fitilja vam ne mora govoriti ništa,
ali vi znate da im treba tačno 60 sekundi da izgore od jednog do drugog kraja.
Evo ključnog detalja:
ako zapalite fitilj sa jedne strane i on sagori za 30 sekundi,
i dalje će ostati 30 sekundi fitilja.
Da ste započeli sa druge strane,
ponovo bi došlo do iste tačke za trideset sekundi.
Što znači da će, ako ih zapalite sa obe strane u isto vreme,
goreti tačno 30 sekundi.
Ali kako ćete izmeriti ostalih petnaest?
To će morati sa drugim fitiljem.
Ako imate fitilj od 30 sekundi,
mogli biste da primenite isti trik ponovo
da duplirate proces sagorevanja i napravite da traje tačno 15 sekundi.
Shvatate da možete skratiti drugi fitilj
tako što ćete ga upaliti u isto vreme kada upalite i prvi.
U momentu kada prvi izgori,
imaćete preostalih 30 sekundi na drugom.
Taman kada ste sve ovo shvatili,
vidite signal od vašeg partnera,
i krećete u akciju.
Prikupljate četiri kraja od dva fitilja i palite tri.
U momentu kada izgori prvi,
palite drugi kraj drugog fitilja.
Kada izgori i ugasi se,
znate da je prošlo tačno 45 sekundi,
i da je električna ograda mrtva.
Dok se ne povrati u život,
vi ćete već biti preko ograde i slobodni.